La gnove version di une des plui famosis e dopradis distribuzions di GNU/Linux e je pronte par jessi discjamade. La novitât plui visibile e je une muse o GUI par dîle par inglês fûr par fûr gnove che secont i creatôrs e varès di incressi la produtivitât; in ogni câs, si pues simpri tornâ a doprâ la vecje muse des versions precedentis. Dongje di chest, a son stâts inzornâts ducj i programs distribuîts cu la distribuzion.
Ubuntu e je ancje daûr a jessi voltade te marilenghe par opare di un grup di volontaris; doprantlu insiemit cuntun sgarfadôr furlanizât si pues vê une biele esperience furlane ancje cul vuestri computer.
fur_Latn fur_Latn